**Dipeeletšo tša go se tšhelelwe**

Na ke eng?

Dipeeletšo tša go se Tšhelelwe di tsebagaditšwe bjale ka tšhušumetšo ya go hlohleletša malapago boloka tšhelete. Tšhušumetšo ye thomile go hwetšagala go tloga ka la 1 Mopitlo 2015.

Na e tla šoma bjang?

Dipeeletšo tša go se tšhelelwe di ka hwetšagala fela go dipanka tšeo di nago le laesense, di enšorense tša dipolokelo tša sebaka se se telele, molaodi wa dikimi tša go ngwadišwa tša go kgobokanywa (ka dikgethollo tše itšeng), Mmušo wa Bosetšhaba, panka ya kopanelo, panka ya tirišano, Panka ya Poso ya Afrika Borwa, molaodi wa mofana ka ditirelo tša tšhelete le motho yo a dumeletšwego ke laesense ya tšhentšhano ya go fana ka tirelo e tee goba go feta ya tšhireletšo go ya ka melao ya tšhentšhano. Bafana ka ditirelo ba swanetše go kgethiwa ke Tona ka Kuranteng ya Mmušo. Go ya ka Melawana ya gabjale, ke fela bao ba lego ka godimo ba kgethilwego.
Kakaretšo

* Ga go hlokege gore o lefele motšhelo wa letseno, motšhelo wa dikabelo goba motšhelo wa poelo ya matlotlo go dipušetšo go tšwa go dipeeletšo tše.
* motho o kgaoleditšwe go kgaoletšo ya ngwaga ka ngwaga gammogo le bophelo ka moka.

| **Ngwaga wa kelo** | **Dikgaoletšo tša ngwaga ka ngwaga** |
| --- | --- |
| ​2016 | ​30 000 |
| ​2017 | ​30 000 |
| ​2018 | ​33 000 |
| ​2019 | ​33 000 |
| ​2020 | ​33 000 |
| ​2021 | ​36 000 |

* Lemoga gore karolo enngwe le enngwe ya go se dirišwe ngwaga ka ngwaga e a lahlegelwa (ke gore, ga e fetišetšwe pele go ngwaga wo o latelago wa kelo).
	+ Mohlala wa 1:
* 2020 Ngwaga wa kelo
	+ Kgaoletšo ya ngwaga ka ngwaga ke R33 000
	+ Molefela motšhelo X o beeleditše R27 000.
	+ Karolo yeo e sa dirišwago ya R6000 is GA E fetišetšwe go ngwaga wo o latelago wa kelo.
* Mohlala wa 2:
2021 Ngwaga wa kelo
	+ Kgaoletšo ya ngwaga ka ngwaga ke R36 000
	+ Fao molefela motšhelo a beeleditšego R40 000
		- Go tlo ba le kotlo ya 40% go palo ya go feta tekanyo ya godimo ga R36 000
		- Ka baka leo, R40 000 ntšha R36 000 = R4 000 x 40% = R1 600 ya kotlo e tlo lefelwa go SARS.
		- Kotlo e hlakantšhwa le motšhelo wa ka mehla wo o lefelwago go tsebišo ya kelo.
	+ Motho yo mongwe le yo mongwe (go akaretša ngwana) a ka ba le dipeeletšo tša go feta e tee, le ge go le bjalo, kgaoletšo ya ngwaga ka ngwaga ke kakaretšo ya ngwaga ka ngwaga wa kelo. Mohlala, o ka beeletša R11 000 (Old Mutual), R11 000 (Investec) le R14 000 (Absa).
	+ Gape go na le kgaoletšo ya bophelo ka moka ya R500 000 go motho yo mongwe le yo mongwe.

Tshwantšhetšo

| **Ngwaga wa kelo** | **Palo yeo e beeleditšwego** |
| --- | --- |
| ​2016 | ​30 000 |
| ​2017 | ​30 000 |
| ​2018 | ​33 000 |
| ​2019 | ​33 000 |
| ​2020 | ​33 000 |
| ​2021 | ​36 000 |
| ​2022 | ​36 000 |
| ​2023 | ​36 000 |
| ​2024 | ​36 000 |
| ​2025 | ​36 000 |
| ​2026 | ​36 000 |
| ​2027 | ​36 000 |
| ​2028 | ​36 000 |
| ​2029 | ​36 000 |
| ​**2030** | **​*20 000 \*Lemoga 1*** |
| Palomoka | ​500 000 |
| *\*​Lemoga 1: E kgaoleditšwe go kgaoletšo ya Bophelo ka moka ya R500 000* | ​ |

* Lemoga gore ge dipušetšo tša dipeeletšo di hlakantšhitšwe go matlotlo ao a abetšwego, mašaledi a ka fetiša bobedi bja kgaoletšo ya ngwaga ka ngwaga le ya bophelo ka moka. Koketšo ya matlotlo a go dipušetšo go diakhaonte tše ga e ame kgaoletšo ya ngwaga ka ngwaga goba kgaoletšo ya bophelo ka moka.
* Mohlala: ge eba motho o beeleditše R36 000 ka ngwaga wa kelo wa 2021 le pušetšo ya peeletšo ke tswala ya R5 000, yeo e oketšegago, palomoka e tlo ba R41 000. Palo ya tswala ya R5000 ga e tšewe bjale ka kabelo.
* Se se ka fapana le ge motho a goga poelo ya tswala (go ya ka mohlala wa ka godimo R5000) gomme a beeletša palo yeo go akhaonte ya go swana ya peeletšo ya go se tšhelelwe, palo yeo ka kabelo e mpsha le kamano ya bobedi bja dikgaoletšo tša ngwaga le ngwaga le bophelo ka moka. Molawana wa go swana o tla dirišwa ge eba karolo efe goba efe ya matlotlo e gogilwe gape e beeleditšwe gape ka go akhaonte e tee ya peeletšo ya go se tšhelelwe goba peeletšo enngwe ya motšhelo wa go se tšhelelwe.
* Diphetišo magarenga ga diakhaonte tša dipeeletšo tša go se tšhelewe di thomile go šoma go tloga ka la 1 Mopitlo 2018. Batswadi ba ka beeletša legatong la ngwana wa bona. Ngwana o tla diriša dikgaoletšo tša gagwe tša ngwaga ka ngwaga goba dikgaoletšo tša bophelo ka moka.
* Diakhaonte tša dipeeletšo tša go se tšhelelwe di ka se dirišwe bjale ka diakhaonte tša ditransekšene.
* Debit goba stop orders le ditransekšene tša ATM di ka se kgonagale go tšwa go diakhaonte tše.

Mehlala ya diakhaonte tša go khwalifaya bjale ka TFI

* Ditipositi tša go se fetoge (Fixed deposits)
* Unit trusts (dikimi tša kgoboketšo ya dipeeletšo)
* Dipholisi tše itšeng tša khumišo tšeo di ntšhitšwego ke di inšorense tša sebaka se se telele.
* Ditšweletšwa tša dipeeletšo tša go kgokaganywa (linked investment products)
* Exchange traded funds (ETFs) tšeo di hlophilwego bjale ka dikimi tša kgoboketšo ya dipeeletšo.

Na ke swanetše go dira eng se se latelago?

Nyakišiša go tšwa go mofana ka tirelo ka ga peeletšo ya dipeeletšo tša go se lefele motšhelo.

Bafana ka ditirelo batla fa SARS, gabedi ka ngwaga, tshedimošo yeo e latelago:

* Palomoka ya dikabelo tša ngwaga o mongwe le o mongwe wa motšhelo;
* Palomoka ya tšhelete yeo e gogilwego ka ngwaga o mongwe le o mongwe wa motšhelo;
* Palomoka ya tšhelete yeo e fetišeditšwego ka ngwaga o mongwe le o mongwe wa motšhelo;
* Palomoka ya dipoelo tša dipeeletšo, mohlala: tswala, dikabelo, tahlegelo ya matlotlo le dipoelo tša matlotlo.

Bafana ka tirelo ba tla fa balefela motšhelo ba tshedimošo ye ka go fana ka setifikeiti sa IT3(s) sa Peeletšo ya go se Tšhelelwe.